એન્જીન અંગે વાત કરવામાં આવે તો જૂના મોડલની સરખામણીએ નવી સ્વિફ્ટના એન્જીનમાં થોડોક બદલાવ કરાયો છે. ડીઝલ એન્જીનમાં ફિયાટનું ડીડીઆઇએસ 190 ઓઇલ બર્નર એન્જીન છે. જે 4000 આરપીએમ પર 74 બીએચપી અને 2000 આરપીએમ પર 190 એનએમ ટાર્ક જનરેટ કરે છે. પેટ્રોલ વર્ઝનમાં 1.2 કે સિરિઝ વીવીટી એન્જીન આપવામાં આવ્યું છે જે 6000 આરપીએમ પર 83.2 બીએચપી અને 4000 આરપીએમ પર 115 એનએમ ટાર્ક જનરેટ કરે છે. બન્ને એન્જીનમાં 5 સ્પીડ મેન્યુઅલ ટ્રાન્સમિશન બોક્સ છે. એવરેજની વાત કરવામાં આવે તો જૂના મોડલ્સની વાત કરીએ તો ડીઝલ 22.9 કેએમપીએલ અને પેટ્રોલ 18.6 કેએમપીએલ એવરેજ આપતી હતી, જ્યારે નવી સ્વિફ્ટમાં ડીઝલ 25.2 કેએમપીએલ અને પેટ્રોલ 20.4 કેએમપીએલની એવરેજ આપે છે.